Viranomaisten mukaan kysymys ei ole ydinonnettomuudesta, koska räjähdys tapahtui alueella, jossa ei ole radioaktiivisia aineita.

Ranskassa Flamanvillen ydinvoimalan alueella on tapahtunut räjähdys. Viranomaisten mukaan räjähdys ei ole aiheuttanut säteilyvuotoa.

Viranomaisten mukaan kysymys ei ole ydinonnettomuudesta, koska räjähdys tapahtui alueella, jossa ei ole radioaktiivisia aineita.

Paikallinen virkamies Jacques Witkowski sanoo uutistoimisto AFP:lle, että konehuoneessa räjähti venttiili, joka oli otettu käyttöön 1980-luvulla.

Hänen mukaansa viisi ihmistä sai oireita hengitettyään savua, mutta kukaan ei ole loukkaantunut vakavasti. Uutistoimisto AP:n mukaan räjähdystä edelsi tulipalo. Kello yhdeltä Suomen aikaa ilmoitettiin, että tilanne on ohi.

Voimalan ykkösreaktori suljettiin onnettomuuden jälkeen.

Flamanvillen voimala otettiin käyttöön 1980-luvulla. Siellä on kaksi reaktoria ja kolmas on rakenteilla. Räjähdys ei tapahtunut rakennustyömaalla.

Reuters, AFP